NEPROFESIONÁLNY FILM V REGIÓNE KYSÚC 2015
regionálna postupová súťažná prehliadka amatérskej filmovej tvorby

PROPOZÍCIE

Vyhlasovateľ:

Kysucké kultúrne stredisko v Čadci z poverenia Žilinského samosprávneho kraja

Organizátor:

Žilinský samosprávny kraj

Kysucké kultúrne stredisko v Čadci
Termín konania: 19. marec 2015
Miesto konania: Kysucké kultúrne stredisko v Čadci 
Poslanie súťaže:

Hlavným poslaním súťaže je vytvoriť priestor pre prezentáciu filmovej amatérskej tvorby v regióne Kysúc a vytvoriť podmienky pre stretnutie autorov z celého regiónu s odborníkmi pre film a video, umožniť im vypočuť si odbornú analýzu ich súťažného filmu a sprostredkovať účasť na kolektívnej, alebo individuálnej konzultácii. 

Podmienky súťaže:  

Súťaž je trojstupňová, postupová - regionálna, krajská a celoštátna. Základným stupňom je región. Pozostáva z časti prezentačnej /projekcia súťažných filmov/ a vzdelávacej /rozborový seminár a odborné konzultácie/. Člení sa podľa vekových, vzdelanostných a žánrových kritérií. 

Na krajskú súťažnú prehliadku postupujú ocenené a regionálnou odbornou porotou odporučené filmy. Ak sa v regióne súťaž neuskutoční, organizátor krajskej filmovej prehliadky - Liptovské kultúrne stredisko v Liptovskom Mikuláši - akceptuje návrhy postupu regionálnych kultúrnych stredísk na krajskú prehliadku.

I. kolá súťaže:

1. okresné/regionálne kolá

2. krajské kolá

3. celoštátne kolo

II. Kategorizácia účastníkov:
Súťaž sa rozdeľuje na:
I.skupina A – autori do 16 rokov /nar. po 5. 6. 1999/
II. skupina B – autori od 17 do 21 rokov /okrem poslucháčov a absolventov filmových vysokých škôl
III. skupina C – autori nad 21 rokov /okrem poslucháčov a absolventov filmových vysokých škôl/
I.skupina súťaží v 3 kategóriách: animovaný film, hraný film, reportáž, dokument

II.skupina súťaží v 4 kategóriách: animovaný film, hraný film, reportáž, dokument, experiment a videoklip

III.skupina súťaží v 8 kategóriách: animovaný film, hraný film, reportáž, dokument, experiment, videoklip, minútový film 
Zaradenie do skupiny a kategórie označujú autori na prihláške a potvrdzujú svojím podpisom. 

Technické podmienky:

1.Formát: DVD-/len/: DVD-VIDEO. Snímky na CD nebudú akceptované. 
2.Označenie filmov: Každá snímka musí obsahovať – názov filmu, dĺžku projekcie, meno, adresa a vek autora, spôsob ozvučenia /mono, stereo/ a kategóriu. Každý súťažný príspevok musí byť na samostatnom DVD nosiči. Filmy, ktoré nebudú spĺňať technické podmienky, nebudú zaradené do súťažnej projekcie. 

Termín zaslania záväznej prihlášky:
Podmienkou účasti jednotlivcov i kolektívov je predloženie vlastného autorského filmového diela zodpovedajúceho základným kritériám tvorby a vnímania filmového diela a doručenie záväznej prihlášky najneskôr do 15. marca 2015
     - osobne, alebo poštou     
     - na adresu: Kysucké kultúrne stredisko v Čadci, Ul. Moyzesova 50, 022 01 Čadca.
Súčasťou záväznej prihlášky sú súťažné filmy označené podľa požiadaviek organizátora.

Prihlášku je možné stiahnuť aj  na webovej adrese: www.kultura.e-kysuce.sk
Odborná hodnotiaca porota:

Členov odbornej hodnotiacej poroty menuje riaditeľka Kysuckého kultúrneho strediska v Čadci na návrh odbornej pracovníčky KKS v Čadci.

Ocenenie:

Odborná porota po posúdení a vyhodnotení  kvality umeleckého diela a technického  spracovania filmu navrhne udeliť hlavnú cenu za mimoriadny umelecký prínos a po jednej cene v každej kategórii. Porota môže odporučiť udeliť i čestné uznania vo všetkých skupinách. Porota má právo niektorú z cien neudeliť, prípadne zlúčiť alebo prerozdeliť do inej kategórie. Do krajského kola postupujú ocenené a porotou odporúčané filmy. 

Vyhlásenie súťaže:  

Premietanie prihlásených filmov a vyhlásenie výsledkov sa uskutoční dňa 19. marca 2015 

v Kysuckom kultúrnom stredisku v Čadci. 
Kontakt - bližšie informácie:

Emília Jašurková

Kysucké kultúrne stredisko v Čadci

Ul. Moyzesova 50, 022 01 Čadca

041/433 1250

milka.jasurkova@vuczilina.sk
www.kultura.e-kysuce.sk
NEPROFESIONÁLNY FILM V REGIÓNE KYSÚC 2015
regionálna postupová súťažná prehliadka amatérskej filmovej tvorby

- záväzná prihláška -

Názov filmu/videa:



Stručná charakteristika filmu: 

(pri nedostatku miesta uveďte text na rube prihlášky)

Dĺžka filmu: 



Rok výroby:


Formát:   


Rýchlosť:

Meno autora/ov: 



Dátum narodenia: 

Adresa a PSČ: 


Telefón: 


e-mail:

 

(podčiarknite:  
kontaktovať ma len poštou. telefonicky)

Príslušnosť k združeniu: 

I.kolá súťaže: 1. regionálne kolá

                          2. krajské kolá

                          3.celoštátne kolo

II. Kategoriácia účastníkov:

Súťaž sa rozdeľuje na:

I.skupina A – autori do 16 rokov

II. skupina B – autori od 17 do 21 rokov /okrem poslucháčov a absolventov fil. vysokých škôl/

III. skupina C – autori nad 21 rokov /okrem poslucháčov a absolventov fil. vysokých škôl/

I.skupina A: súťaží v kategóriách: animovaný film, hraný film, reportáž, dokument

II. skupina B: súťaží v kategóriách: animovaný film, hraný film, reportáž, dokument, experiment a videoklip

III. skupina C: súťaží v kategóriách: animovaný film, hraný film, reportáž, dokument, experiment, videoklip, minútový film 

Vyhlasujem,  že som tento film /video/ vytvoril-/la/ v amatérskych podmienkach.

Dátum:                               2015




Podpis: 

